**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2019. november 26-i ülésére**

**Javaslat az AGORA Szombathelyi Kulturális Központ igazgatóhelyettesének megbízására**

Az AGORA Szombathelyi Kulturális Központ (a továbbiakban: AGORA) szakmai igazgatóhelyettesének, Prieger Szabolcsnak 2019. december 31. napján lejár a vezetői megbízatása.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (5) bekezdése értelmében a magasabb vezető és a vezető beosztás ellátása pályázat kiírása nélkül is betölthető, ha a közalkalmazott az erre vonatkozó megbízást megelőzően legalább egy éve közalkalmazotti jogviszonyban áll a munkáltatóval. A Kjt. végrehajtásáról szóló 150/1992. (XI.20.) Korm. rendelet (továbbiakban: Kormányrendelet) 7. § (7) bekezdése szerint a magasabb vezető megbízásához - amennyiben nem a fenntartó a munkáltatói jogkör gyakorlója - szükséges a fenntartó egyetértése is.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 75.§ (6) bekezdése értelmében a szakmailag illetékes bizottság véleménye alapján a polgármester dönt a nem kizárólagos közgyűlési hatáskörbe tartozó kinevezésről, választásról vagy ezekhez kapcsolódó véleményezésről.

Az AGORA jelenlegi igazgatója Horváth Zoltánt, az intézmény közművelődési szakemberét javasolja megbízni 2020. január 1. napjától az igazgatóhelyettesi feladatok ellátásával.

Javaslom, hogy a korábbi eljárásoknak megfelelően jelen megbízás is öt év határozott időtartamra szóljon, azaz 2020. január 1. napjától 2024. december 31. napjáig.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2019. november „ ”**

**/: Horváth Soma :/**

.

**HATÁROZATI JAVASLAT**

**……./2019. (XI.26.) KOCB. számú határozat**

A Kulturális, Oktatási és Civil Bizottság a „Javaslat az AGORA Szombathelyi Kulturális Központ igazgatóhelyettesének megbízására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 75.§ (6) bekezdésében foglalt felhatalmazása alapján javasolja a polgármesternek, hogy a közalkalmazottak jogállásáról szóló 1992. évi XXXIII. törvény 20/B. § (5) bekezdése alapján az AGORA Szombathelyi Kulturális Központ szakmai igazgatóhelyettesi feladatait 5 év határozott időtartamra - 2020. január 1. napjától 2024. december 31. napjáig - Horváth Zoltán, az AGORA Szombathelyi Kulturális Központ közművelődési szakembere lássa el.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Parais István, az AGORA Szombathelyi Kulturális Központ igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezete igazgatója)

**Határidő:** azonnal